stanford-oval/wikipedia huggingface dataset:
המאה ה-4
הערות שוליים

1 2  היסטוריה של ההינדואיזם, באתר אנציקלופדיה בריטניקה
↑  Buddhism and Buddhist Art, מוזיאון המטרופוליטן לאמנות
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
שנים במאה ה-4
| ___ | 301 | 302 | 303 | 304 | 305 | 306 | 307 | 308 | 309 |
| 310 | 311 | 312 | 313 | 314 | 315 | 316 | 317 | 318 | 319 |
| 320 | 321 | 322 | 323 | 324 | 325 | 326 | 327 | 328 | 329 |
| 330 | 331 | 332 | 333 | 334 | 335 | 336 | 337 | 338 | 339 |
| 340 | 341 | 342 | 343 | 344 | 345 | 346 | 347 | 348 | 349 |
| 350 | 351 | 352 | 353 | 354 | 355 | 356 | 357 | 358 | 359 |
| 360 | 361 | 362 | 363 | 364 | 365 | 366 | 367 | 368 | 369 |
| 370 | 371 | 372 | 373 | 374 | 375 | 376 | 377 | 378 | 379 |
| 380 | 381 | 382 | 383 | 384 | 385 | 386 | 387 | 388 | 389 |
| 390 | 391 | 392 | 393 | 394 | 395 | 396 | 397 | 398 | 399 |
400: 
| --- | --- |
בקרת זהויות :  BnF: cb11993866k (data)  NKC: ch460542 
ערך זה הוא קצרמרבנושא כרונולוגיה. אתם מוזמנים לתרום לוויקיפדיה ו.
גבעת ווטרשיפ (סדרת טלוויזיה, 1999)

| --- | --- |

כרזת ה-DVD של הסדרה
 מבוסס על:  גבעת ווטרשיפ מאת ריצ'רד אדמס
 סוגה:  סדרת אנימציה, סדרה לילדים, סדרת פנטזיה, סדרת הרפתקאות, סדרה המבוססת ספר
 יוצרים:  ריצ'רד אדמס (כותב הרומן)
 כותבים:  מרי קרופורד, אלן טמפלטון
 בימוי:  טרוי סאליבן
 שחקנים:  Nigel Pegram  Phill Jupitus  איאן שו  לי רוס  ג'ון הרט  סטיבן מנגן  ריק מייאל 
 מדבבים:  איאן שו, ניגל פיגראם, לי רוס, דייוויד הולט, ג'יין הורוקס, מריה דרלינג, אנדרו פאלבי, סטיבן מנגן, טים מקינרני, ג'ון הרט, סו אליוט-ניקולס, ריצ'רד בריירס, רוב ראקסטרו, פיל ג'ופיטוס, קייט אשפילד, פני פרימן
 מדבבים בעברית:  עפרון אטקין, אלי לולאי, יסמין גמליאל, מיכה אוזין סליאן, עמי מנדלמן, שמחה ברבירו, לירון לב, לימור שפירא, אורלי קטן, ספיר דרמון
 פסקול:  מייק באט
 ארץ מקור:  בריטניה בריטניה  קנדה קנדה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  3
 מספר פרקים:  39
 הפקה
 מפיק:  מרטין רוזן
 חברת הפקה:  Alltime Entertainment Helix Animation Decode Entertainment
 מוזיקה:  מייק באט
 אורך פרק:  23 דקות
 שידור
 רשת שידור:  ITV (בריטניה) YTV (קנדה)
 רשת שידור בישראל:  ערוץ הילדים
 תקופת שידור מקורית:  28 בספטמבר 1999 – 2 בדצמבר 2001
 תקופת שידור בישראל:  2002
 קישורים חיצוניים
 דף התוכנית ב-IMDb
 
גבעת ווטרשיפ (באנגלית: Watership Down) היא סדרת אנימציה בריטית-קנדית לילדים מסוגת פנטזיה והרפתקאות המבוססת על רומן בעל אותו שם שכתב ריצ'רד אדמס. הסדרה היא הפקה משותפת בין חברות "Alltime Entertainment" הבריטית ו-"Decode Entertainment" הקנדית, והיא הופקה על ידי מרטין רוזן, במאי סרט ההנפשה "גבעת ווטרשיפ" משנת 1978. הסדרה בוימה על ידי טרוי סאליבן ונכתבה על ידי מרי קרופורד ואלן טמפלטון.
הסדרה שודרה לראשונה בבריטניה בערוץ ITV במסגרת רצועת השידור CITV החל מה-28 בספטמבר 1999 עד ה-2 בדצמבר 2001, ולאחר מכן שודרה בקנדה בערוץ YTV. בישראל הסדרה שודרה לראשונה בדיבוב לעברית בערוץ הילדים בשנת 2002. לסדרה יש 3 עונות ו-39 פרקים באורך 23 דקות. שפת המקור של הסדרה היא אנגלית (הסדרה דובבה לשפות נוספות, ביניהן עברית).
תקציר העלילה

הסדרה עוסקת בחבורת ארנבים שעוזבת את ביתם שבסכנת הכחדה בשביל למצוא בית חדש ובטוח. הם מסתובבים ברחבי הכפר האנגלי עד שהם מוצאים גבעה הנקראת "גבעת ווטרשיפ", שם הם מתמקמים. עם זאת, הם עומדים בסכנה אחרת על ידי אפרפה, חבורת ארנבים המונהגת על ידי גנרל ואונדוורט, והם נאלצים במהרה להגן מחדש על ביתם ועל חייהם.
פרקי העונה הראשונה התמקדו ברומן המקורי, עם זאת פרקים מאוחרים בעונה ומשאר העונות היו עם תוכן חדש לחלוטין.
הדמויות

הייזל - אחד מחמשת הגיבורים של הסדרה ואחיו הגדול של פיבר. הוא מוביל את הארנבים מסנדלפורד ובסופו של דבר הופך למנהיג הארנבים. למרות שהוא לא הכי חזק או הכי חכם, הייזל הוא מנהיג כריזמטי שמכיר ומפעיל את כישוריהם של חבריו להצלחה רבה.
פיבר - אחיו הצעיר של הייזל. ארנבון קטן שבעקבות חזונותיו להשמדת סנדלפורד הוא, אחיו הבכור ועוד כמה ארנבים עוזבים. לעיתים קרובות הוא מרגיש אחראי והוא חוזה דברים איומים. אם קורה משהו איום הוא מאשים את עצמו בתוצאות.
ביגוויג - קצין לשעבר באצולה של סנדלפורד, כביכול בגלל הכמות הגדולה של השיער שמסביב פניו. הארנב הגדול והעוצמתי ביותר. הייזל בוחר אותו לעיתים קרובות למשימות המסוכנות ביותר.
בלאקברי - בעודה זכר ברומן המקורי, בסדרה היא נקבה. היא האינטליגנטית מבין כל הארנבים, ולעיתים קרובות היא מעלה רעיונות גאוניים.
דנדליון - מספר סיפורים מושלם. הוא ג'וקר ובחור חכם ומספק הרבה קומיות לסדרה. הוא ידיד טוב של הוקביט.
פרימרוז - בת זוגו של הייזל. באפרפה היא הראתה יחס מרדני ועקשן כלפי ורויין, שיצק אותה ועינה אותה בכל הזדמנות נתונה.
קפטן ברום - רב חובל לשעבר. הסיפורים שהוא מספר משעממים את כולם. יש לו חוכמה וניתן לסמוך עליו במשברים.
הוקביט - ארנב פסימי, סורר וסרקסטי, שתמיד יש לו הערה נושכת לכל מקרה.
קפטן קאמפיון - רואה איך הנהגתו של ואונדוורט הורסת את האפרפה. הוא פגש את בלאקברי וזו הייתה אהבה ממבט ראשון, אך הוא הקריב את עצמו כדי להציל את המפקד שלו ממערה. הוא שרד, ולבסוף התחתן איתה.
חנה - עכבר חום. יש לה יחסי שנאה-אהבה עם ביגוויג.
סילברוויד - יש לו יכולות רבות המזכירות את פיבר. הוא נסחר לווונדווארט כדי לעזור לו לחפש את ייעודו. לבסוף הצטרפת לחבורת הארנבים של גבעת ווטרשיפ.
גנרל ואונדוורט - הנבל הראשי של הסדרה. מנהיג אכזרי הרואה את עצמו כמי שעושה הכל למען מיטב המאבק, הוא שואף להשמיד את הייזל ואת חבריו.
ורויין - ארנב פחדן ומגניב, מיומן יותר בריגול אחר אחרים ומאיים על החלשים ממנו בלחימה.
ספרטינה - היא נבחרה להיות מרגלת אצל ארנבי ווטרשיפ בכך שיחשבו שהיא חברה שלהם. כך היא ריגלה אחריהם ומצאה את מיקום הוריהם. עם זאת בזמן שהיא הייתה שם סילברוויד הצליחה לגלות את המסווה שלה.
גראניט - אחד הארנבים החזקים של הוורדן. ספרטינה אמרה לו להרוג את בלאקברי בירח המלא הבא, אולם מכיוון שבלאקברי הציל את חייו פעם אחת, גרניט לא הצליח לבצע את המעשה, דבר המראה שיש לו כבוד.
המדבבים

| שם הדמות | מדבב/ת באנגלית | מדבב/ת בעברית |
| --- | --- | --- |
| הייזל | איאן שו (עונות 1-2) ניגל פיגראם (עונה 3) | עפרון אטקין |
| הוקביט | לי רוס | אלי לולאי |
| ורויין | דייוויד הולט | אלי לולאי |
| חנה | ג'יין הורוקס (עונות 1-2) מריה דרלינג (עונה 3) | יסמין גמליאל |
| בלאקברי | סו אליוט-ניקולס | יסמין גמליאל |
| ביגוויג | סטיבן מנגן | מיכה אוזין סליאן |
| גנרל ואונדוורט | ג'ון הרט (עונות 1-2) ניגל פיגראם (עונה 3) | מיכה אוזין סליאן |
| קפטן ברום | ריצ'רד בריירס | עמי מנדלמן |
| קפטן קאמפיון | רוב ראקסטרו | עמי מנדלמן |
| גראניט | רוב ראקסטרו | עמי מנדלמן |
| דנדליון | פיל ג'ופיטוס (עונות 1-2) ניגל פיגראם (עונה 3) | שמחה ברבירו |
| סילברוויד | טים מקינרני (עונות 1-2) סטיבן מנגן (עונה 3) | שמחה ברבירו |
| פיבר | אנדרו פאלבי | לירון לב |
| פרימרוז | קייט אשפילד (עונות 1-2) פני פרימן (עונה 3) | לימור שפירא |
| ספרטינה |  | לימור שפירא |
| דמויות שונות |  | אורלי קטן, ספיר דרמון |
שידור הסדרה

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון |
| --- | --- | --- | --- | --- |
|  | 1 | 13 | 28 בספטמבר 1999 | 21 בדצמבר 1999 |
|  | 2 | 13 | 3 באוגוסט 2000 | 26 באוקטובר 2000 |
|  | 3 | 13 | 2 בספטמבר 2001 | 2 בדצמבר 2001 |
פסקול

הפסקול הרשמי של הסדרה הופק על ידי מייק באט בסיוע התזמורת הפילהרמונית המלכותית. הפסקול כולל מספר כוכבים שספקו את קולם בשביל השירים, בניהם סטיבן גייטלי, ארט גרפונקל, סריס מתאוס מלהקת Catatonia ופול קאראק מלהקת Mike + The Mechanics.
בשנת 2003, המלחין מייק באט היה מועמד לפרס ג'מיני עבור המוזיקה המקורית הטובה ביותר לסדרה דרמטית.
הפצה ביתית

כמה פרקים של הסדרה הופצו ב-VHS על ידי Buena Vista Home Entertainment בשנת 1999 ובשנת 2000, ולאחר מכן הופצו ב-DVD על ידי סרטי יוניברסל ו-Woodland Animations בבריטניה. בארצות הברית ה-VHS וה-DVD של הסדרה הופצו על ידי GoodTimes Entertainment ו-Reader's Digest Video.
ראו גם

גבעת ווטרשיפ
אדם סילבר

| --- | --- |

 לידה:  25 באפריל 1962 (בן 62) ריי, ארצות הברית 
 מדינה:  ארצות הברית 
 השכלה:  אוניברסיטת דיוק  בית הספר למשפטים של אוניברסיטת שיקגו  Rye High School 
 תפקיד:  נציב ה-NBA (1 בפברואר 2014) 
 מפלגה:  המפלגה הדמוקרטית 
 
אדם סילבר (באנגלית: Adam Silver; נולד ב-25 באפריל 1962) הוא עורך דין יהודי-אמריקאי, ונציב (קומישינר) של ליגת ה-NBA. הוא נכנס לתפקידו במקום דייוויד סטרן ב-1 בפברואר 2014.
קורות חיים

סילבר נולד בניו יורק למשפחה יהודית, לאב עורך דין, שותף בחברת עורכי דין בינלאומית, "Proskauer Rose". בשנת 1984 סיים את לימודיו באוניברסיטת דיוק. בשנים 1984–1985 הוא עבד כעוזרו של חבר הקונגרס, לס אוקיין. בשנת 1988 קיבל תואר במשפטים מאוניברסיטת שיקגו. לאחר מכן עבד בחברת עורכי דין בניו יורק, וגם שימש כעוזר משפטי של שופט בבית משפט בניו יורק.
קריירה ב-NBA

סילבר החל לעבוד ב-NBA בשנת 1992, בהתאם להצעה שקיבל מדייוויד סטרן. הוא עבד בכמה תפקידים, עוזר של הקומישנר, היה סגן ולאחר מכן מנהל של NBA Entertainment. בשנת 2003 הופיע סילבר ברשימת האנשים המשפיעים של "טיים מגזין" ושל "CNN". סילבר הופיע כמה פעמים ברשימת 100 האנשים בספורט של "Sporting News".
סילבר יזם את השימוש הנרחב בהילוכים חוזרים בסופי משחקים, ואת שינוי הפורמט של סדרת הגמר מ-2-3-2 ל-2-2-1-1-1, כמו בסדרות פלייאוף אחרות. סילבר גם ניהל משא ומתן עם ארגון השחקנים שהוביל לחתימת הסכם עבודה, והיה מעורב בחתימת הסכמי שידורי טלוויזיה.
ב-25 באוקטובר 2012 בחרה הנהלת הליגה פה אחד בסילבר, בהמלצת סטרן, להחליף את סטרן במועד פרישתו, ב-1 פברואר 2014.
ב-29 באפריל 2014 החליט סילבר להשעות לצמיתות את דונלד סטרלינג, הבעלים של לוס אנג'לס קליפרס, בשל התבטאויותיו הגזעניות. החלטה זו זכתה לשבחים רבים. מג'יק ג'ונסון אמר שסילבר הפגין יכולת מנהיגות נהדרת.
הערות שוליים

↑  ynet ספורט, דונלד סטרלינג הורחק מה-NBA לכל ימי חייו, באתר ynet, 29 באפריל 2014
↑  אלון שאול, ‏לברון: תודה ששמרת על הליגה הגדולה והיפה שלנו, באתר ONE‏, 30 באפריל 2014
↑  שרון דוידוביץ', הגיבור החדש של אמריקה / פרשת סטרלינג, באתר ynet, 30 באפריל 2014
| --- | --- |
בקרת זהויות :  GND: 1342720679  ISNI: 0000 0004 4885 3571  LCCN: no2013055788  VIAF: 303300839   WorldCat (עם VIAF): 303300839
לופ (סדרת טלוויזיה)

| --- | --- |

כרזת הסדרה
 סוגה:  קומדיה, הרפתקאות, אנימציה, פנטזיה
 יוצרים:  טוד קאופמן, מארק תורנטון
 כותבים:  קרייג מרטין, מייגן ריד, אנדרו האריסון, איימי קול, קייל הארט, ג'וש זלצמן, בן ג'וזף, רוני טרסקו, אוון היקי, בראד בירץ'
 בימוי:  טוד קאופמן, מארק תורנטון
 מדבבים בעברית:  ערן מור, עידו דנקנר, תומר גלר, יהונתן מגון, הילה זיתון, לורן סביר, ספיר דרמון, דניאל מגון, גדי לוי, צביקה פורמן
 פסקול:  אשר לנז, סטיב סקראט
 ארץ מקור:  קנדה קנדה
 שפות:  אנגלית (דובבה לשפות נוספות, ביניהן עברית)
 מספר עונות:  1
 מספר פרקים:  26
 הפקה
 מפיק:  רוברט אנדרסון
 חברת הפקה:  Neptoon Studios DHX Media
 הפצה:  DHX Media
 מוזיקה:  ארל טורנו, בריאן פיקט, ג'יימס שאפל, גרהאם קורניאס, דייוויד קלי
 אורך פרק:  כ-23 דקות
 שידור
 רשת שידור:  Teletoon
 רשת שידור בישראל:  ערוץ זום
 תקופת שידור מקורית:  2 במרץ 2016 – 16 באוגוסט 2016
 קישורים חיצוניים
 דף התוכנית ב-IMDb
לופ (באנגלית: Looped) היא סדרת טלוויזיה מונפשת קנדית, שהופקה על ידי Neptoon Studios ו-DHX Media. הסדרה שודרה במקור בקנדה בערוץ Teletoon, החל מ-2 במרץ 2016 עד 16 באוגוסט באותה שנה. בישראל הסדרה שודרה בדיבוב עברי בערוץ זום בשנת 2016. לסדרה הופקה עונה אחת שכוללת 26 פרקים באורך 23 דקות.
עלילה

הסדרה סובבת סביב חייהם והרפתקאותיהם של שני החברים הטובים, לוק ותיאו, הלומדים בכיתה ח', שבגלל תאונת סקייטבורד במעבדה הם נתקעו בלופ זמן, בו כל יום שהם עוברים הוא אותו יום ראשון. מכיוון שהאירועים של אותו היום תמיד זהים, השניים יודעים בדיוק מה עומד להתרחש, היכן הוא יתרחש ומתי. הם משתמשים ומנצלים את הידע זה בתור הזדמנות לעשות את כל הדברים שהם רק רוצים, במיוחד בסביבת בית הספר שלהם ובדברים שהם נוטים להסתבך בהם, כי הם יודעים שלמחרת הם יחוו את הכל מחדש.
דמויות

לוקאס "לוק" דילן מקסוול (ערן מור/מק הייווד, ליון סמית) - חברו הטוב ביותר של תיאו, שלעיתים מתנהג באופן אנוכי ואכפת לו מעט מאוד מאחרים או מההשלכות של מעשיו. הוא מודע לכך שגווין מחבבת אותו, אך אין לו שום רצון להיות בזוגיות. הוריו היו בנסיעת עסקים כאשר התחילה לולאת הלופ והוא לא מגלה דאגה לראות אותם שוב.
תיאודור "תיאו" מרטין ג'וניור (עידו דנקנר/ברין מקולי, קווין דוהייני) - חברו הטוב ביותר של לוק, המחושב, השקול והאחראי מביניהם ובעל ידע בלתי נתפס על הלופ. תיאו מתכנן ניסויים במעבדתו והרבה פעמים נאלץ לתקן את מה שנגרם מהתעלולים הפזיזים של לוק. הוא מחבב את גווין ומתאמץ להרשים אותה לעיתים קרובות. באחד הפרקים הוא חושף כי לולאת הזמן נמשכה לפחות ארבע שנים.
אמי (לורן סביר/סטייסי דפאס) - תלמידה גותית בכיתה של לוק ותיאו שמסייעת להם בהרפתקאותיהם מדי פעם, אך לפעמים גם משמשת כמכשול עבורם.
קלייר (אתנה קרקניס) - השמרטפית המתבגרת של לוק, שהיא האחראית עליו בזמן שהוריו נעדרים. מפני שהלופ נמשך למעלה מארבע שנים, היא נאלצה להיות אחראית עליו שלא לצורך במשך זמן רב, בלי לדעת על קיומו של הלופ.
שרה דובר (אליסון קורט) - הילדה הפופולרית ביותר בבית הספר שמעולם לא מדברת, מתקשרת עם העולם רק באמצעות כתיבת טקסטים לקלי וקל'אי העוזרות שלה שמדברות במקומה. שרה מדברת רק בסיום הסדרה, שם מתגלה שהיא שמרה את קולה לקראת מופע הכישרונות הקרוב.
קלי וקל'אי (הילה זיתון ולורן סביר/סטפני לין רובינסון) - שתי תאומות זהות שהן עוזרות של שרה המסייעות לה לתקשר עם העולם בזמן שהיא שותקת ושומרת על קולה.
המאמן לסרד (גדי לוי/סאן קלן) - המורה לכושר גופני בבית הספר, שנוסע תמיד בעגלת גולף. אף על פי שנחשב למורה הכי נחמד בבית הספר, הכוח עולה לו לראש בקלות והוא מתעצבן במהירות.
מר לימון ג'לו (צביקה פורמן/סאן קלן) - המורה למדעים בבית הספר, שמלמד תמיד שוב ושוב את אותה הכיתה ואת אותו הנושא.
גווינית "גווין" סנדרס (ספיר דרמון/דניס אוליבר) - נערה עם שיער ורוד, שהיא מושא האהבה של תיאו, אף על פי שיש לה רגשות אהבה כלפי לוק שלא מעוניין בה. היא לעולם לא מצליחה לזכור את שמו של תיאו.
ג'סי (תומר גלר/סקוט גורמן) - הבריון בבית הספר שאוהב להתנכל ללוק ותיאו, מתנהג בגסות, פולט גזים ובעל פתיל קצר. הוא מתנהג כך אף על פי שהוא לא באמת כזה, והוא למעשה רגיש מאוד.
קייל בוש (יהונתן מגון/אדם קאולי) - הילד הפופולרי ביותר בבית הספר, שהוא מצטיין ומצליח מכל הבחינות. לוק שונא אותו על כך, והוא תמיד מתעלם ממנו כשקייל נמצא באזור.
לסטר (דניאל מגון/מארק אדוארדס) - תלמיד שאובססיבי למשחקי וידאו ומעביר את רוב זמנו בלוקר שלו.
המנהל אפלקראב (ערן מור/דארן פרוסט) - המנהל של בית הספר. לוק ותיאו מתעסקים איתו ומרגיזים אותו לעיתים קרובות ללא סיבה.
שידור

הסדרה שודרה במספר ערוצים ברחבי העולם, ביניהם קרטון נטוורק שבאמריקה הלטינית, CITV בממלכה המאוחדת, Teletoon בקנדה וערוץ זום בישראל, בו הסדרה שודרה בדיבוב עברי שנעשה באולפני אלרום בביום אפרת קרצמן ובהפקת מעיין שניידר-משה.
שידור > סקירת הסדרה

| עונה | עונה | פרקים | פרקים | שודרה לראשונה (קנדה)> הפרק הראשון | שודרה לראשונה (קנדה)> הפרק האחרון |
| --- | --- | --- | --- | --- | --- |
|  | 1 | 26 | 26 | 2 במרץ 2016 | 16 באוגוסט 2016 |
המאה ה-5

המאה ה-5 היא התקופה שהחלה בשנת 401 והסתיימה בשנת 500. היא המאה החמישית של האלף הראשון.
אירועים בולטים בעולם

רומא נבזזת ונשדדת על־ידי הויזיגותים בשנת 410
אטילה ההוני כובש חלקים גדולים של אירופה, ומאיים להתקיף את רומא בשנת 452
הוונדלים כובשים את קרתגו בשנת 439, ושודדים את רומא בשנת 455
רומולוס אוגוסטולוס, הקיסר האחרון של האימפריה הרומית, מודח בשנת 476
הבודהיזם מגיע לאינדונזיה ולמיאנמר
תחילת התגבשות הכנסייה המרונית
אינדונזים ואפריקנים מתיישבים במדגסקר
בתקופה זו עוברת דת ההינדואיזם תמורות תחת שלטונה הממושך של ממלכת גופטה. בתקופה זו מתאחדים רעיונות תאיסטיים מאוחרים עם תפיסות הוודות הקדומות.
ערים חדשות

טביליסי
ונציה
אישים בולטים

אוגוסטינוס, בישוף, תאולוג
אלאריק הראשון – כבש ובזז את העיר רומא בשנת 410.
אטילה ההוני – המלך האחרון של ההונים, ששלט במשך 19 שנים על אימפריה אירופאית עצומה.
בודהידהרמה – נזיר הודי אגדי אשר לפי מסורת השאולין יסד את הצ'אן.
גאיזריק – מלך הוונדלים.
היפאטיה – פילוסופית ומתמטיקאית יווניה ניאופלטונית, שפעלה באלכסנדריה.
הירונימוס, נזיר, כומר, מתרגם התנ"ך (הוולגטה).
תיאודריך הגדול – מלך הגותים.
יוחנן כריסוסטומוס – אחד הבישופים, המטיפים וההוגים הנוצריים הבולטים במאה הרביעית והחמישית בסוריה ובקונסטנטינופול.
כלוביס הראשון – החשוב שבמלכי השושלת המרובינגית, הפך את ממלכת הפרנקים לממלכה החשובה בגאליה.
לאו הראשון – אפיפיור ברומא.
מסרוב משדוץ – נזיר ארמני, תאולוג ובלשן שהמציא את האלפבית הארמני.
פטריק הקדוש – הקדוש הפטרון של אירלנד, ומבשרה של הנצרות באי.
פלביוס אאטיוס – אישיות מרכזית באימפריה הרומית המערבית בשלהי העת העתיקה.
ריקימר – שליטה בפועל של האימפריה הרומית המערבית
קירילוס האלכסנדרוני – קדוש נוצרי, אחד מאבות הכנסייה, עסק רבות בתחום הכריסטולוגיה. היה הפטריארך של אלכסנדריה והדמות המרכזית בוועידת אפסוס הראשונה.
אישים בולטים > אישים בולטים ביהדות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רב אשי חותם התלמוד
תגליות והמצאות

ה-משוורת (משענת לרגלי הרוכב על הסוס) מומצאת בסין
מחרשה משמשת לראשונה באדמות סלאביות.
פרסת מתכת נכנסת לשימוש בגאליה
המצאת האלפבית הארמני.
תרבות ואמנות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתקופת הפריחה של ממלכת גופטה בהודו, הייצוגים האמנותיים באזור, שנסובו במקרים רבים סביב דמותו של בודהה, השתנו לייצג את דמותו באופן "אידיאלי" ואף חושני.
תקופה של פריחה אדריכלות בדרום הודו. בתקופה זו נבנים מקדשים רבים באדריכלות מפוארת לזמנה. מקדשים אלו נושאים סמלים הינדואיסטים.
תחילת תקופת שירת הג'ינטישי (אנ') בסין.
הערות שוליים

↑  Maronite church, בריטניקה
1 2  היסטוריה של ההינדואיזם, באתר אנציקלופדיה בריטניקה
↑  Buddhism and Buddhist Art, מוזיאון המטרופוליטן לאמנות
↑  היסטוריה של אמנות סין, באתר New World Encyclopedia
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
שנים במאה ה-5
| ___ | 401 | 402 | 403 | 404 | 405 | 406 | 407 | 408 | 409 |
| 410 | 411 | 412 | 413 | 414 | 415 | 416 | 417 | 418 | 419 |
| 420 | 421 | 422 | 423 | 424 | 425 | 426 | 427 | 428 | 429 |
| 430 | 431 | 432 | 433 | 434 | 435 | 436 | 437 | 438 | 439 |
| 440 | 441 | 442 | 443 | 444 | 445 | 446 | 447 | 448 | 449 |
| 450 | 451 | 452 | 453 | 454 | 455 | 456 | 457 | 458 | 459 |
| 460 | 461 | 462 | 463 | 464 | 465 | 466 | 467 | 468 | 469 |
| 470 | 471 | 472 | 473 | 474 | 475 | 476 | 477 | 478 | 479 |
| 480 | 481 | 482 | 483 | 484 | 485 | 486 | 487 | 488 | 489 |
| 490 | 491 | 492 | 493 | 494 | 495 | 496 | 497 | 498 | 499 |
500: 
| --- | --- |
בקרת זהויות :  BnF: cb11993879x (data)  NKC: ch460543
פענוח (סדרת טלוויזיה)

| --- | --- |

כרזת העונה הראשונה
 מבוסס על:  "חוג בלצ'לי"
 סוגה:  מותחן ודרמה
 יוצרים:  גאי ברט
 כותבים:  אולגה פופופבה אולגה ז'וקובה ורה סטרוז'ובה אולגה גנדיץ'
 בימוי:  ורה סטרוז'ובה
 שחקנים:  מרינה ספיבאק יקטרינה וילקובה ילנה פאנובה יאנה דיובואי סרגיי פוסקפאליס
 פסקול:  יורי פוטיינקו
 ארץ מקור:  רוסיה רוסיה
 שפות:  רוסית
 מספר עונות:  3
 מספר פרקים:  18
 תוכנית מקור:  חוג בלצ'לי
 הפקה
 חברת הפקה:  פובדה Sony Pictures Television Lean-M
 הפצה:  ערוץ 1 הרוסי
 אתר צילומים:  מוסקבה, סנקט פטרבורג, מחוז מוסקבה
 אורך פרק:  45 דקות
 שידור
 רשת שידור:  ערוץ 1 הרוסי
 תקופת שידור מקורית:  11 במרץ 2019 – 3 באוגוסט 2024 
 קישורים חיצוניים
 דף התוכנית ב-IMDb
פענוח (ברוסית: «Шифр») הוא סדרת דרמה המשכית בלשית רוסית המבוסס על המיני-סדרה הבריטית "חוג בלצ'לי". בשלבי העבודה המוקדמים כונתה הסדרה בשם "המפענחות" (Шифровальщицы). הסדרה הופקה על ידי חברת הטלוויזיה של Sony Pictures, חברת Lean-M וחברת ההפקות "פובדה", עבור הערוץ הראשון הרוסי. שידור פרק הבכורה נערך ב-11 במרץ 2019. שידור העונה השנייה החל ב-14 בספטמבר 2020.
תקציר עלילת הסדרה

בשנת 1956, עובדות לשעבר במחלקת פיצוח הצפנים של מינהל המודיעין הצבאי, אנה, סוניה, אירינה וקתרינה, המסכנות את רווחת משפחותיהן, מחליטות להתאחד בקבוצה מיוחדת כדי לנהל חקירות משותפות ולסייע לרשויות החוקרות בפתרון תיקים סבוכים. כל מקרה נחקר במשך 4 פרקים ומשפיע באופן אישי על אחת הדמויות הראשיות.
דמויות

מריאנה ספיבאק – אירינה זימינה, אנליסטית מומחית
יקטרינה וילקובה – אנה דורופוייבה, בעלת אינטואיציה
ילנה פאנובה – קתרינה פטרובנה, מנהלת הקבוצה
יאנה דיובואי – סוניה (סופיה לבובנה), ניחנת בזיכרון צילומי
סרגיי פוסקפאליס – קונסטנטין פרוסקורצ'ין, מייג'ור המחלק הפלילי המוסקבאי
הפקה

הפרויקט הוא הסדרה הראשונה בסגנון רטרו שביימה ורה סטרוז'ובאיה. היא התכוננה להפקתה במשך שנה שלמה וסירבה לביים יצירות אחרות.
צילומי לוקיישנים, אביזרים, תלבושות, איפור ותסרוקות של הדמויות הראשיות – כל פרט שוחזר בצורה מדויקת ואותנטית ככל האפשר שיתאים לסגנון הלבוש בברית המועצות של שנות ה-50. כמעט כל האביזרים בסדרה אמיתיים. בגדי הדמויות הראשיות הובאו מפראג חלקם נתפר במיוחד במפעלים רוסיים, למשל מגפיים עם עקבים לדמות הראשית. היועצים לפרויקט היו אלוף בכיר מטעם ועדת החקירות הפדרלית, קרימונולוג ומומחה בהצפנה.
צילומי העונה הראשונה התקיימו מ-3 בספטמבר 2017 עד 28 בפברואר 2018 במוסקבה, מחוז מוסקבה ובסנקט פטרבורג. ב-16 באוגוסט 2019, החלו צילומי העונה השנייה וב-19 ביולי 2020, החלו צילומי העונה השלישית.
בהזמנתה האישית של הבמאית, שרצתה לתמוך בשחקן הצעיר, שיחק יבגני וולוצקי בסדרה, שנפצע קשה בסיור של תיאטרון הצופים הצעירים ממוסקבה בישראל והתנייד בכיסא גלגלים.
פרקים

| עונה | עונה | פרקים | תקופת השידור |
| --- | --- | --- | --- |
|  | 1 | 1–16 (16 פרקים) | 11–22 במרץ 2019 |
|  | 2 | 17–24 (8 פרקים) | 14–24 בספטמבר 2020 |
|  | 3 | 25–32 (8 פרקים) | 2021 |
הערות שוליים

↑  Следствие ведет Екатерина Вилкова: В Тимирязевской академии снимают детективный сериал «Шифр» // "קומסומולסקאיה פראבדה", 23.01.2018
1 2 3  Скоро на Первом: хрупкие девушки против головорезов // «Амурская правда», 16 декабря 2017
↑  Первый канал покажет сериал о женщинах-разведчицах «Шифр» // «Вокруг ТВ», 9 марта 2019
↑  Екатерина Вилкова, Сергей Пускепалис и Олег Гаас снимаются в «Шифре» Веры Сторожевой // Кино-театр.ру, 11 сентября 2017
↑  На территории САО снимают исторический сериал // Управа Левобережного района города Москвы, 2 октября 2017
↑  Съемки детективного сериала ограничат движение в центре Петербурга в воскресенье // «Комсомольская правда — Санкт-Петербург», 2 декабря 2017
↑  Начало съёмок второго сезона «Шифра»
↑  Старт съёмок третьего сезона «Шифра»
↑  Вера Сторожева: «Только в загсе узнала, что выхожу не за Серёжу, а за Лёню» // «Экспресс-газета», 28 ноября 2018
אמיל מאירסון

| --- | --- |

 לידה:  12 בפברואר 1859 לובלין, פולין הקונגרסאית 
 פטירה:  2 בנובמבר 1933 (בגיל 74) הרובע השמיני של פריז, צרפת 
 שם לידה:  Émile Azriel Meyerson 
 ענף מדעי:  פילוסופיה 
 פרסים והוקרה:  אביר בלגיון הכבוד 
 
אמיל מאירסון (בצרפתית: Émile Meyerson; ‏12 בפברואר 1859 – 2 בדצמבר 1933) היה אפיסטמולוג, כימאי ופילוסוף של המדע יהודי-צרפתי ממוצא פולני. לצד עבודתו המדעית היה פעיל ציוני ומנהל יק"א.
קורות חיים

מאירסון נולד בלובלין שבפולין. אביו, ברנרד, עמד במשך שנים רבות בראש הקהילה היהודית בעיר, ואמו, מַלווינה (מלכה) מאירסון לבית הורביץ, הייתה סופרת ששלטה בשפות רבות וכתבה רומנים היסטוריים בפולנית על ההיסטוריה של יהודי פולין.
בגיל צעיר נסע ללימודים בברלין, סיים את לימודיו בבית־ספר ריאלי, למד כימיה במספר אוניברסיטאות בגרמניה. בשנת 1882 סיים את לימודיו ונסע לפריז, שם עבד תקופה קצרה ככימאי, ולאחר מכן היה עורך לענייני חוץ של סוכנות הידיעות HAVAS.
בשנת 1893 הצטרף לאגודת חובבי ציון, "יישוב ארץ־ישראל". בינואר 1894 היה נציג אודסה בוועידה בין־ארצית של חובבי ציון ונבחר למזכיר הוועד.
באפריל 1896 חלה נקודת מפנה בחייו של מאירסון; בעקבות מותו של מייסדה ונשיאה של חברת יק"א, הברון מוריס דה הירש, התאפשר להפעיל את יק"א גם בארץ ישראל, ובשלושים השנים הבאות התמסר מאירסון לפעילות התיישבותית בארץ ישראל.
באפריל 1899 נסע מאירסון לראשונה לארץ ישראל לשם הכשרתו לתפקיד בכיר ביק"א. לשם כך ביקר במושבות ולמד על מוסדות בעלי חשיבות ליהודי ארץ ישראל. לאחר מכן התמנה למנהל משותף של חברת יק"א, ולבעל אחריות מיוחדת לענייני ארץ־ישראל, תפקיד זה מילא עד לפרישתו בשנת 1923.
מאירסון מת בשנתו מאוטם שריר הלב בגיל 74.
מאירסון היה אחיה של המשוררת והמחזאית הפולנית ממוצא יהודי פרנצ'ישקה אַרנשטַיינובה (אנ').
דוד ששון

| --- | --- |

 לידה:  אוקטובר 1792 חשוון התקנ"ג בגדאד, האימפריה העות'מאנית 
 פטירה:  7 בנובמבר 1864 (בגיל 72) פונה, הודו 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 בן או בת זוג:  Farhah Hyeem (1828–?)  Hannah Joseph 
 
דוד שַׂשׂון (אוקטובר 1792 – 7 בנובמבר 1864) היה איש עסקים יהודי ופילנתרופ, מייסד השושלת האירופאית של משפחת ששון, שכונו בשם: "הרוטשילדים של המזרח". שימש כאוצר הכללי של בגדאד בשנות 1817–1829. לאחר הגירת יהודי בגדאד לבומביי (כיום מומבאי), היה ששון למנהיג הקהילה היהודית בעיר.
קורות חיים

ששון נולד בבגדאד לבנקאים יהודים אמידים, השייח' ששון בן סלאח ששון (1750–1830) ו-עמאם גבאי (1746–1821). אביו ששון שימש כאוצר ראשי למושל בגדאד משנת 1781 עד 1817, והנהיג את הקהילה היהודית בעיר.
בצעירותו רכש חינוך מסורתי בשפה העברית. בשנת 1808 נשא את חנה בת הגביר עבדאללה יוסף מבסרה, ולזוג נולדו שני בנים ושתי בנות: מזל-טוב (1816–1844), עבדאללה-מאיר (לימים אלברט), אליהו ועמאם. חנה נפטרה בשנת 1826, שנתיים לאחר מכן התחתן עם פארחה היים (1812–1886). לשניים נולדו שישה בנים ושלוש בנות.
במשפחתו עברה המסורת כי הם צאצאי משפחת המלוכה מבית דויד.